Changalzorlar afsonasi. Changalzorlar afsonasi ("The Jungle Book") 19chi toʻliq metrajli Disney animatsion filmidir. 1967-yilda ekranlarga chiqarilgan. Rudyard Kiplingning 1894-yilda yozilgan "Jungli kitobi" nomli hikoyalar toʻplamiga asoslangan. Walt Disney Productions tomonidan ishlangan va Buena Vista Distribution tomonidan tarqatilgan. Film rejissori — Wolfgang Reitherman, produseri — Walt Disney, hikoyachilar esa Larry Clemmons, Ralph Wright, Ken Anderson va Vance Gerrydir. Filmda bosh qahramonlarga Phil Harris, Sebastian Cabot, George Sanders, Sterling Holloway, John Abbott, Louis Prima va Bruce Reitherman ovoz bergan. Filmning davomi "" 2003-yilda chiqarilgan. Syujeti. Hindiston oʻrmonlarida Bagheera ismli qora pantera Mawgli ismli yosh yetim bolani savat ichida topib oladi va uni darhol koʻp bolali ona boʻri Rakshaga olib boradi. Raksha va uning turmush oʻrtogʻi Rama Mowglini oʻz bolalari bilan birga tarbiyalaydi. Oʻn yildan soʻng Mowgli oʻrmon hayoti bilan yaxshi tanishib olib, boʻri aka-ukalari bilan oʻynab yuradi. Bagheera Mowglining hozir qanchalik baxtli ekanligidan mamnun boʻlsa-da, bir kun kelib odamlar yoniga qaytishi kerakligini oʻylab xavotirlanadi.